b"\n_START_ARTICLE_\nOrdre espontani\n_START_PARAGRAPH_\nL'ordre espontani \xc3\xa9s l'aparici\xc3\xb3 espont\xc3\xa0nia d'ordre de l'aparent caos a trav\xc3\xa9s de l'autoorganitzaci\xc3\xb3. Tamb\xc3\xa9 \xc3\xa9s una teoria social que descriu l'aparici\xc3\xb3 de diversos tipus d'ordre social a partir d'una combinaci\xc3\xb3 lliure de personas interessades en la seua propi benestar i que no estan intencionalment tractant de crear ordre. Els partidaris de la teoria tendeixen a pensar que l'ordre espontani, \xc3\xa9s superior a qualsevol tipus d'objecte que puga ser creat per un pla o disseny. Per tant en tot tipus d'organitzaci\xc3\xb3 natural o artificial la interacci\xc3\xb3 \xc3\xa9s superior a la planificaci\xc3\xb3, les operacions amb comandos senzills s\xc3\xb3n superiors a les de comandos complexos, i l'autoorganitzaci\xc3\xb3 \xc3\xa9s superior a l'organitzaci\xc3\xb3 amb autoritat central. Aix\xc3\xad mateix en els \xc3\xa9ssers humans l'ordre espontani es tradueix com l'ordre que resulta lliurement de l'acci\xc3\xb3 humana entre les persones, enfront del desordre que sorgeix for\xc3\xa7osament en executar un disseny hum\xc3\xa0 sobre les persones._NEWLINE_L'evoluci\xc3\xb3 de la vida sobre la Terra, el llenguatge hum\xc3\xa0, el Dret, les regles de tr\xc3\xa0nsit, l'economia de mercat i el sistema de preus i diners han estat proposats com a exemples cl\xc3\xa0ssics de sistemes que es desenvolupen a trav\xc3\xa9s d'ordre espontani per benefici privat. Ordre espontani tamb\xc3\xa9 s'utilitza com a sin\xc3\xb2nim de qualsevol comportament emergent o autoorganitzat del que l'ordre espontani per inter\xc3\xa8s propi \xc3\xa9s nom\xc3\xa9s un exemple, experi\xc3\xa8ncies de comportaments emergents serien les adhocr\xc3\xa0cies, la divisi\xc3\xb3 del treball, l'autogesti\xc3\xb3 empresarial, el programari col\xc2\xb7laboratiu (ex. Viquip\xc3\xa8dia), o les xarxes socials."